A l'ombra del crim: Homenatge a Agustí Vehí
Una notícia de Crims.cat
El proper dia 27 de setembre a les 19.30 tindrà lloc un acte d’homenatge a la figura d’Agustí Vehí, mort prematurament el mes de març d’enguany. L’esdeveniment pretén ser un sincer reconeixement al llegat literari i personal d’aquest il·lustre escriptor empordanès, en el qual participaran tant representants de la literatura catalana contemporània, especialment de l’àmbit de la novel·la negra, com les seves amistats i familiars. L’acte tindrà lloc a l’Auditori de la Facultat de Comunicació Blanquerna a (c/Valldonzella, 12, Barcelona). Serà conduït per Rafel Vallbona i hi participaran Àlex Martín Escribà, director de la col·lecció crims.cat; Sebastià Bennasar, escriptor; Jordi Figuerola (U.A.B.); Anna Maria Villalonga, estudiosa i divulgadora del gènere: i, a més a més del comissari, Joan Miquel Capell, Josep Torrent, Jaume Simón i Laia Vehí.
Un cop divulgat el missatge oficial, no cal que us digui què representa per a mi aquest homenatge, aquest reconeixement a la humanitat, la saviesa i l'honestedat del meu enyorat amic Agustí Vehí. M'agradaria que l'homenatge fos multitudinari, que tothom que s'estima la llengua i la literatura catalana hi fes acte de presència. Però, sobretot, que no hi faltés ningú del món negrot, dins del qual ell és una veu potent que encara tenia moltes coses a dir. Serà bonic i emotiu. L'Agustí i la seva família s'ho mereixen. Aquí us detallo l'escaleta del programa previst. I us hi espero, negrots. Escaleta
Rafael Vallbona.- Presentació de l'acte Àlex Martín.- 'El policia que escrivia novel·les de policies' Lectura de text.- Sebastià Bennasar Jordi Figuerola (U.A.B).- 'La història per entendre la novel·la negra' Projecció del vídeo Lectura de text.- Anna Maria Villalonga Joan Miquel Capell.- (Comissari). 'El policia al servei del ciutadà' Lectura de text.- Josep Torrent Jaume Simón.- La persona Laia Vehí.- Cançó Rafael Vallbona.-
Comiat Publicat per
Agustí Vehí s'ho mereix.
19 de setembre de 2013 a les 14:44
Ja saps que el coneixia poc però guardo les seves cartes com les d'un amic. M'emociona tot això i no saps el greu que em sap no poder-hi assistir. Hi seré amb el cor.
19 de setembre de 2013 a les 20:34
Si no passa res t'hi acompanyarem, Anna Petonets!!
19 de setembre de 2013 a les 22:51
Moltes gràcies. 19 de setembre de 2013 a les 23:02
El meu particular homenatje i aportació en aquest acte serà el post que penjaré avui divendres.Una abraçada
20 de setembre de 2013 a les 9:50